Euphoria (ro: "Euforie") este un cântec interpretat de cântăreața suedeză Loreen și compus de Thomas G:son și Peter Boström. Acesta a reprezentat Suedia la Concursul Muzical Eurovision 2012 din Baku, Azerbaidjan. S-a calificat de pe primul loc în a doua semifinală din 24 mai și a câștigat concursul în finala din 26 mai. A fost a cincea oară când Suedia a câștigat concursul, prima dată fiind în anul 1974, reprezentată de ABBA cu melodia Waterloo.